Augustinas Vaitiekaitis

Augustinas Vaitiekaitis (1890 m. spalio 20 d. Kirmiškiuose – 1968 m. liepos 3 d. Vilniuje) – Lietuvos kunigas, kapelionas.Augustinas Vaitiekaitis. Visuotinė lietuvių enciklopedija. Nuoroda tikrinta 2025-06-21.

 Biografija 
Mokėsi pas kaimo daraktorių, baigė vietos rusišką dviklasę pradžios mokyklą, progimnaziją. Baigęs Peterburgo dvasinę seminariją, 1914 m. gavo kanonų teisės licenciato laipsnį ir civilinės teisės diplomą. 1914 m. balandžio 16 d. įšventintas į kunigus.

Po Pirmojo pasaulinio karo grįžo į Lietuvą, buvo Vidaus reikalų ministerijos Tikybų reikalų referentas. 1926 m. mirė mama, išlydėjus ją į kapus, dėl nežinomų priežasčių užsidegė ir iki pamatų sudegė gyvenamasis namas. Kunigas nutarė persikelti arčiau tėviškės.

Nuo 1928 m. Šakių „Žiburio“ gimnazijos vicedirektorius. 1929 m. atstatė tėviškės namus. 1930 m. paskirtas Vilkaviškio gimnazijos kapelionu, dažnai parvažiuodavo į Kirmiškius. Čia parašė vadovėlius „Visuomenės mokslo pagrindai“ (1934 m.) ir „Trumpa bažnyčios istorija“ (1934 m.). 1935 m. Alytaus gimnazijos kapelionas. 1938 m. Kauno karo ligoninės kapelionas. 1942–1944 m. Vilniaus kunigų seminarijos profesorius. Išleido knygą „Lietuvos karo kapelionų praeitis“.

Po karo buvo Kauno kunigų seminarijos vicerektorius, rektorius. 1951–1955 m. sovietų valdžios ištremtas į Kurską. Grįžęs į Lietuvą apsigyveno Vilniuje, nes tėviškė buvo nuniokota. Buvo altarista prie šv. Onos bažnyčios Vilniuje.https://www.lkma.lt/lddb/israsas.php?id=1857 Palaidotas Sintautų kapinėse.

 Išnašos 

Kategorija:Lietuvos kunigai
Kategorija:Lietuvos kapelionai